Mel Bs tidligere barnepasser er ilagt besøksforbud
Mel B (41) hevder at den tidligere barnepasser , Lorraine Gilles, har hatt et forhold til eksmannen og driver utpressing mot henne, skriver ENews . I forrige uke fikk den tidligere Spice Girls-stjernen Mel B rettens medhold i å ilegge Stephen Belafonte (41) besøksforbud, samt forbud mot i det hele tatt å nærme seg henne og barna. Det samme gjelder nå for Gilles, som er pålagt å holde seg minst 100 meter unna Mel B og ikke på noen måte plage henne. Bakgrunn: Mel B skilles fra ektemannen Melanie Brown – som er hennes fulle navn, hevdet ifølge TMZ overfor retten at Belafonte blant annet har mishandlet henne fysisk, at han har gjort barnevakten gravid. I tillegg hevder sangerinnen at eksmannen blant annet har truet med å lekke private sex-opptak. Artisten hevder også at hun flere ganger har forsøkt å forlate Belafonte, men at hun har blitt truet til å bli, ifølge TMZ , som har fått innsyn i papirene.
Nå har Melanie Bs advokater sørget for at også hennes tidligere barnepasser er ilagt kontakt- og besøksforbud.